لعبرة ؤلا لوحدة د لحساب (ب نݣليزية Unit of measurement) هيّا مقدار محدد من شي محسوب، كيتستعمل كا مرجع باش نحسبو أي مقدار أخور من نفس لمحسوب. متلا تّانية هيّا عبرة ديال زّمان ؤ لميترو هوّا عبرة ديال لمسافة. متلا يلا ݣلنا بلي طبلة طّول ديالها 2 ميترو، هادا معناه بلي طّول ديال طّبلة كيسوا جوج مرات لعبار ديال ميترو. هاد لعبار ديال لميترو هوّا واحد لحاجة لي تّافقو عليها لغاشي، ؤ ماشي موطلاقة ؤلا مايمكنش نعوضوعا ب شي عبار أخور يلا بدّلو نّاس تّيفاق ديالهوم. ف شي بلدان بحال نّݣليز ؤلا لميريكان متلاً، ماكيستعملوش لميترو، مي عبرة خرة سميتها لݣدم (ب نّݣليزية foot) باش يحسبو طّول، ؤ لي كاتساوي تقريبان 0.3 ميترو. "لعبرات د لحساب" (بنڭليزية).